[ca] La tesi doctoral que aquí es presenta en format tradicional ha volgut reunir l'experiència en el disseny, la planificació i el desenvolupament de programes de prevenció de problemes relacionats amb l'alimentació, el pes i la imatge corporal adreçats a adolescents de primer cicle d'ESO i persones joves adultes. El contingut queda ordenat en vuit blocs. El primer resumeix les línies teòriques principals i les recomanacions d'autors destacats a l'àrea. El seu treball de síntesi va servir com a guia per al disseny de les estratègies preventives incloses als programes de BODY COR i BODY LOVERS, i va animar l'estudi del rol de l'apreciació corporal com a factor de protecció de la imatge corporal en adolescents. En primer lloc, es contextualitza l'adolescència com una etapa complexa caracteritzada per canvis físics, biològics i psicològics de risc importants per al desenvolupament de problemes relacionats amb la imatge corporal. I es presenta una breu introducció sobre els factors de risc per a problemes de la imatge corporal des dels models psicosocials i biopsicosocials que proporcionen una visió àmplia de l'etiopatogènia dels factors que interactuen en l'inici i el curs. En segon lloc, s'inclou un resum del marc d'estudi de la imatge corporal positiva i la Teoria de l'Embodiment pel seu interès en la recerca d'estratègies preventives que afavoreixin els factors de protecció i previnguin els de risc davant el desenvolupament de la imatge corporal. I en tercer lloc, es detallen els models teòrics dels programes de prevenció de les alteracions alimentàries. Al segon bloc, es descriuen els objectius i hipòtesis que vertebren el treball de tesi. Al tercer bloc s'agrupen tres treballs. El primer estudi detalla el desenvolupament i l'anàlisi d'un programa de prevenció universal adreçat a alumnat de primer cicle de l'ESO. El segon estudi presenta una anàlisi de moderació de la variable d'apreciació corporal sobre l'ús de les xarxes socials (RRSS), les pressions relacionades amb l'aparença, la internalització ideal del prim i el muscular, i les alteracions alimentàries. I el tercer, inclou el disseny i el protocol d'un programa de prevenció selectiva cognitiu-conductual de la imatge corporal i una prova d'aplicabilitat en què van participar joves adults amb preocupacions més severes sobre la imatge corporal i amb un risc més gran de desenvolupar una alteració alimentària. Posteriorment al quart i cinquè bloc s'inclouen la discussió, un llistat de recomanacions per a properes aplicacions basades en l'experiència de camp i la Teoria de l'Embodiment, juntament amb les conclusions principals dels estudis anteriorment esmentats. I finalment, a l'apartat sis, set i vuit s'inclouen les referències utilitzades i material addicional.

[en] The doctoral thesis presented here in the traditional format has sought to gather practical understanding in the design, planning and development of prevention programs for problems related to eating, weight and body image aimed at adolescents in the first cycle of ESO and young adults (28-30 years old). Its content is arranged in eight blocks. The first of which summarizes the main theoretical lines and recommendations of prominent authors in this area. This review of previous work served as a guide for the design of the preventive strategies included in the BODY COR and BODY LOVERS programs, and encouraged the study of the role of body appreciation as a protective factor for body image in adolescents. In the first place, adolescence is contextualized as a complex stage characterized by important physical, biological and psychological changes of risk for the development of problems related to body image. And a brief introduction is presented on the risk factors for body image problems from the psychosocial and biopsychosocial models that provide a broad view of the etiopathogenesis of the factors that interact in its onset and course. Secondly, a summary of the study framework of positive body image and the Embodiment Theory is included due to its interest in the search for preventive strategies that favor protective factors and prevent risk factors in the development of body image. And thirdly, a detailed description of the theoretical models of the programs for the prevention of eating disorders is given. In the second block, the objectives and hypotheses that provide the structure of this thesis are described. In the third block three studies are grouped together. The first study details the development and analysis of a universal prevention program aimed at students in the first cycle of ESO. The second study presents a moderation analysis of the body appreciation variable on the use of social networks (SNs), the pressures related to appearance, the internalization of the thin and muscular ideals, and eating disorders. And the third includes the design and protocol of a selective cognitive-behavioral body image prevention program and an applicability test in which young adults with more severe concerns about body image and with a higher risk of developing a disordered eating style participated. Subsequently, the fourth and fifth blocks include the discussion, a list of recommendations for future applications based on field experience and the Embodiment Theory, along with the main conclusions of the aforementioned studies. And finally, in section six, seven and eight are the references used and additional materials are included.